ฟอสซิลสัตว์เลี้ยงลูกด้วยนมที่เก่าแก่ที่สุดในบราซิล
Credit : Mariela Castro,เมื่อเร็วๆนี้ ทีมนักวิทยาศาสตร์นานาชาตินำโดยนักวิทยาศาสตร์จากวิทยาลัยด้านปรัชญาและวิทยาศาสตร์แห่งมหาวิทยาลัยเซาเปาโล วิทยาเขต Ribeirao Preto ประเทศบราซิล เผยการค้นพบซากดึกดำบรรพ์หรือฟอสซิล (fossil) ฟันของสัตว์เลี้ยงลูกด้วยนมชนิดหนึ่ง ซึ่งตั้งชื่อว่า Brasilestes stardusti โดยขนาดของฟันนั้นเล็กเพียง 3.5 มิลลิเมตร ลักษณะไม่สมบูรณ์ เพราะส่วนของรากฟันหายไป,ทีมนักวิทยาศาสตร์ค้นพบฟอสซิลดังกล่าวในโขดหินที่โผล่ออกมาจากทุ่งของฟาร์มปศุสัตว์แห่งหนึ่งในนครเซาเปาโล เผยว่า ซากฟอสซิลชิ้นนี้มีความเก่าแก่ที่สุดเท่าที่เคยพบในบราซิล พร้อมระบุว่า Brasilestes stardusti มีชีวิตอยู่ช่วงปลายมหายุคมีโซโซอิก (Mesozoic) เมื่อประมาณ 87-70 ล้านปีที่ผ่านมา โดยอาศัยอยู่ในพื้นที่ที่ปัจจุบันคือทางตะวันตกเฉียงเหนือของนครเซาเปาโล และน่าจะเป็นสัตว์เลี้ยงลูกด้วยนมของบราซิลเพียงชนิดเดียวที่อยู่ร่วมยุคกับเหล่าไดโนเสาร์ การค้นพบครั้งนี้ก่อเกิดคำถามเกี่ยวกับชีวภูมิศาสตร์ของสัตว์เลี้ยงลูกด้วยนมในอเมริกาใต้ที่เชื่อว่าจะมีความซับซ้อนมากกว่าที่เคยคิดไว้,ทั้งนี้ ชื่อของ Brasilestes stardusti ที่นับว่าเป็นสายพันธุ์ใหม่ ตั้งเพื่อยกย่องแก่เดวิด โบวี ร็อกสตาร์ชาวอังกฤษผู้ล่วงลับ เพราะหลังจาก 1 เดือนที่ค้นพบซากฟอสซิลนี้ ก็มีการพาดพิงถึงชื่อซิกกี้ สตาร์ดัสต์ (Ziggy Stardust) ซึ่งเป็นอีกชื่อและอีกตัวตนหนึ่งของเดวิด โบวี ที่สร้างผลงานดนตรีในสไตล์แกรมร็อก.
เมื่อเร็วๆนี้ ทีมนักวิทยาศาสตร์นานาชาตินำโดยนักวิทยาศาสตร์จากวิทยาลัยด้านปรัชญาและวิทยาศาสตร์แห่งมหาวิทยาลัยเซาเปาโล วิทยาเขต Ribeirao Preto ประเทศบราซิล เผยการค้นพบซากดึกดำบรรพ์หรือฟอสซิล
ทันโลก,ซากดึกดำบรรพ์,ฟอสซิล,สัตว์เลี้ยงลูกด้วยนม,นักวิทยาศาสตร์,ข่าวทั่วไป